O‘zbekiston Respublikasi Oliy va o‘rta maxsus ta’lim vazirligi markaziy apparati tuzilmasiga qisman o‘zgartirishlar kiritish to‘g‘risida

O‘zbekiston Respublikasi Oliy va o‘rta maxsus ta’lim vazirligi faoliyati yanada takomillashtirilishini ta’minlash hamda oliy ta’lim sohasida amalga oshirilayotgan tadbirlarni tizimli nazorat qilish samaradorligini oshirish va muvofiqlashtirish maqsadida Vazirlar Mahkamasi qaror qiladi:
 1. O‘zbekiston Respublikasi Oliy va o‘rta maxsus ta’lim vazirligi markaziy apparati tuzilmasiga qisman o‘zgartirishlar kiritilsin va ilovaga muvofiq tasdiqlansin.
 2. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish, shuningdek ba’zilarini o‘z kuchini yo‘qotgan deb hisoblash to‘g‘risida (O‘zbekiston Respublikasi Prezidentining “Fan va texnologiyalar rivojlanishini muvofiqlashtirish va boshqarishni takomillashtirish chora-tadbirlari to‘g‘risida” 2006-yil 7-avgustdagi PQ-436-son qarori)” 2006-yil 2-oktabrdagi 207-son qarorining 2-bandi, shuningdek qarorga 3-ilova (O‘zbekiston Respublikasi QT, 2006-y., 10-son, 73-modda) o‘z kuchini yo‘qotgan deb hisoblansin.
 3. Mazkur qaror bajarilishini nazorat qilish O‘zbekiston Respublikasi Bosh vazirining birinchi o‘rinbosari, moliya vaziri R.S. Azimov zimmasiga yuklansin.